# data[].attributes.headline
ระบบของเทคโนโลยี

# data[].attributes.subject
ระบบของเทคโนโลยี

# data[].attributes.body
เมื่อพูดถึงระบบ สิ่งที่ต้องนึกถึงก็คือ จะประกอบด้วยองค์ประกอบ 3 ส่วน คือ ตัวป้อน(input) กระบวนการ (Process) และผลลัพธ์ (Output) ซึ่งหมายความว่า อะไรก็ตามที่เป็นระบบ การทำงานของทั้งสามองค์ประกอบนี้ก็จะมีความสัมพันธ์ซึ่งกันและกัน เช่น ในระบบบำบัดน้ำเสีย มีตัวป้อนคือ "น้ำเสีย"ที่เกิดจากระบวนการผลิตของโรงงานอุตสาหกรรม นำมาผ่าน "กระบวนการ"เพื่อการบำบัดอย่างเหมาะสม เช่น กรองกากของเสีย ทำการตกตะกอน ลดอุณหภูมิ หรือแยกโลหะหนักและสารปนเปื้อน เติมจุลินทรีย์ จนได้ผลลัพธ์หรือผลผลิตคือ "น้ำที่ได้รับการบำบัดแล้ว"

ภาพแสดงระบบบำบัดน้ำเสีย

ระบบเทคโนโลยี (Technological System) คือระบบที่มนุษย์สร้างขึ้นเพื่อแก้ปัญหาหรือสนองความต้องการ โดยระบบเทคโนโลยี มีองค์ประกอบสำคัญ 5 ส่วน ซึ่งมีความสัมพันธ์กันดังภาพ

จากแผนภาพดังกล่าว สามารถอธิบายได้ดังนี้
1. ตัวป้อน (Input) คือ ปัญหาที่ต้องการแก้ไข หรือ ความต้องการของมนุษย์
2. กระบวนการเทคโนโลยี (Technological Process) คือ ขั้นตอนการแก้ปัญหาหรือการตอบสนองความต้องการ โดยอาศัยทรัพยากรทางเทคโนโลยีเพื่อให้ได้ผลผลิตหรือผลลัพธ์
3. ผลผลิตหรือผลลัพธ์ (Output หรือ Outcome) คือ สิ่งทีไ่ด้มา หรือเกิดขึ้นจากกระบวนการเทคโนโลยี หรือผลที่ได้จากกระบวนการแก้ปัญหานั่นเอง โดยผลผลิตหรือผลลัพธ์ที่ได้จากระบวนการเทคโนโลยี(กระบวนการแก้ปัญหา)นี้อาจ เป็น ชิ้นงาน (Product) หรืออาจเป็นวิธีการ (Methodology)
4. ทรัพยากรทางเทคโนโลยี (Resource) คือสิ่งที่จำเป็นต้องใช้ในการแก้ปัญหา เพื่อให้ได้มาซึ่งผลผลิตหรือผลลัพธ์นั่นเอง ซึ่งทรัพยากรทางเทคโนโลยี แบ่งได้ 7 ด้าน ได้แก่ คน ข้อมูลและสารสนเทศ วัสดุ เครื่องมือและอุปกรณ์ พลังงาน ทุนหรือทรัพย์สิน และเวลา

5. ปัจจัยที่ขัดขวางต่อเทคโนโลยี (Constraints) คือ สิ่งที่เป็นข้อจำกัด ข้อพิจารณา หรือสิ่งที่ต้องคำนึงถึง ซึ่งจะทำให้การแก้ปัญหาได้ผลงานแตกต่างกันไป เช่น มีทุนน้อย มีเวลาจำกัด ไม่มีความรู้หรือความชำนาญ ขาดทักษะและความคิดสร้างสรรค์ ฯลฯ